**სერტიფიცირებულ ბუღალტერთა საყურადღებოდ!**

**კოლეგებო,**

**ჩვენ ადრეც შეგახსენეთ, რომ**  „ბუღალტრული აღრიცხვის, ანგარიშგებისა და აუდიტის შესახებ“ საქართველოს კანონის მე-11 მუხლისა და ბუღალტრული აღრიცხვის, ანგარიშგებისა და აუდიტის ზედამხედველობის სამსახურის მიერ დამტკიცებული „განგრძობითი განათლების სტანდარტის“ (მუხლი 6, პუნქტი: 1,2) შესაბამისად, **„სერტიფიცირებული ბუღალტერი ვალდებულია ყოველწლიურად აკმაყოფილებდეს განგრძობითი განათლების მიმართ მოთხოვნებს და სერტიფიცირების შემდეგ ადასტურებდეს თავის კვალიფიკაციას. სერტიფიცირებული ბუღალტერი, განგრძობითი განათლების მოთხოვნის შესასრულებლად, ვალდებულია ყოველი 3 (სამი) უწყვეტი კალენდარული წლის მანძილზე გაიაროს განგრძობითი განათლების სულ მცირე 120 საათი“… აღნიშნული მოთხოვნის შეუსრულებლობა გამოიწვევს სტატუსის შეჩერებას, აქედან გამომდინარე შედეგებით.**

უკვე ჩატარდა განგრძობითი განათლების პროგრამით გათვალისწინებული მეორე წლის სწავლება. 2017 და 2018 წლების შედეგების მიხედვით, ცნობილია იმ სერტიფიცირებულ ბუღალტერთა სია, რომლებიც არ გამოცხადნენ სწავლებაზე და მაშასადამე, სტატუსის შეჩერებას ექვემდებარებიან.

ჩვენ გავითვალისწინეთ სწავლების პროცესთან დაკავშირებული ფაქტობრივი გარემოებები და შემოგთავაზეთ აღდგენის შესაძლებლობა დაინტერესების შემთხვევაში განგრძობითი სწავლების კურსის განმეორებით ჩატარების დაშვების შესახებ, თუმცა დღემდე ამ განცხადებას გამოხმაურება არ მოჰყოლია.

ვფიქრობთ, გაცნობიერებული გაქვთ, რომ სერტიფიცირებული ბუღალტრის სტატუსის ხელახლა მოპოვება (სერტიფიცირება) რთული, ხანგრძლივი და ძვირი პროცესია, ამასთან, ეს შანსის ხელიდან გაშვებაა, რომლის დაბრუნება ძნელად მიღწევადია. ამიტომ კიდევ ერთხელ გადახედეთ თქვენს არჩევანს და მ. წლის თებერვის ბოლომდე საბოლოოდ ჩამოყალიბდით, გინდათ თუ არა სტატუსის შენარჩუნება.

1 მარტიდან კი საიტზე გამოქვეყნდება იმ პირთა სია, რომელთაც შეუშერდათ სერტიფიცირებულ ბუღატერთ სტატუსი.

 **ფედეაციის ადმინისტრაცია**